Fire udenlandske mænd truede med at sparke en 28-årige århusiansk mands hund. Han forsøgte at beskytte den og fik så adskillige slag og spark i ansigtet.

Annonce

En helt almindelig gåtur med hunden udviklede sig for en 28-årig mand i Viby til en voldsom voldsepisode.

Manden gik for sig selv med sin hund, en chihuahua, søndag morgen ved 8-tiden ved et stisystem ved Grøfthøjparken i Viby, da fire danske mænd med udenlandsk udseende antastede manden og kom med hånelige kommentarer til den lille hund.

Der blev, ifølge Østjyllands Politi, sagt noget i retning af, »vi sparker din lille rotte«, hvorefter manden forsøgte at beskytte hunden.

Det fik en af de fire mænd til at slå hundeejeren i jorden med et knytnæveslag i ansigtet.

Fra jorden forsøgte manden fortsat at beskytte hunden, men det stoppede ikke de fire gerningsmænd, der tildelte manden yderligere 10-15 slag og spark i ansigtet.

»Det er en speciel sag, og vi vil rigtig gerne i kontakt med nogen, som kunne hjælpe os på sporet af de fire gerningsmænd,« siger Vagn Martinussen, politikommissær ved Østjyllands Politi.

Signalementet på de fire gerningsmændene beskrives af politiet som:

A. Mand, Østafrikansk af udseende, 25-30 år, Kropsbygning: Almindelig, Hudfarve: Sort, Hårfarve: Sort, Talte: Dansk med accent, Iført: mørkt tøj

B. Mand, Mellemøstlig af udseende, 25-30 år, Kropsbygning: Almindelig, Hudfarve: Brun, Talte: Dansk med accent, Iført: Hvide sko, mørkt tøj

C. Mand, Mellemøstlig af udseende, 25-30 år, Kropsbygning: Almindelig, Hudfarve: Brun, Talte: Dansk med accent, Iført: mørkt tøj